
Kiel sendi kontribuojn al Kontakto? 

j Sendu prefere tekston originale verkitan 
en Esperanto aŭ foton/bildon memfaritan. 

j Se vi sendas tradukon, bv. indiki la originajn 
fontojn, lingvon kaj aŭtoron. Ĉe fabelo indiku, 
ĉu ĝi estas popola (kaj de kiu popolo) aŭ verkita 
de vi. 

j Kontakto ne estas movada revuo, do ne sendu 
al ĝi primovadajn raportojn! 

j Indiku, ĉu via artikolo jam aperis, aŭ estas 
proponata al alia revuo. 

j Fotoj devas esti bonkvalitaj, ne gravas ĉu 
nigrablankaj, ĉu koloraj. Ne forgesu aldoni 
la nomon de la artisto aŭ de !a fotinto! 

J Dikajn kovertojn prefere sendu registritaj. 

J Rete bonvolu sendi vian artikolon kiel kutiman 
retmesaĝon aŭ RTF (bv uzi x-kodon por 
supersignaj literoj); bildojn - kiel JPEG (150- 
300 dpi) 

j llustraĵoj kaj adresoj en la interreto, kiuj rilatas 
al via temo, estas tre bonvenaj! 


Saluton, karaj legantoj 
de Koritaktol 

Jen la unua ĉi-jara numero de 
la revuo. Kiel la ĉef-temon ni 
elektis la temon “Moderna arto”. 

Bedaŭrinde, ni ricevis nur unu 
kontribuon konforman al tiu ĉi temo, tamen, kompense, 
ĝi estas, miaopinie, ekstreme interesa, ĉar temas pri la 
(per)komputila arto. Krome, vin atendas ankaŭ kelkaj 
pliaj kontribuoj, i.a., ankaŭ la prezento de nova bildstrio 
“Diabolik” en Esperanto. 

Mi memorigas, ke la revuo ege bezonas viajn kontribuojn! 
Ne hezitu verki pri ĉio, kio estas por vi interesa! Sukcesan 
novan jaron kun Kontakto deziras al vi 

Paŭlo, 
la redaktoro 



Temoj de la venontaj numeroj de Kontakto 

Numero 236 (2010:2). La ĉef-temo: “Medicino 
- tradicia kaj scienca". Medicino estas tio, kio 
koncernas ĉiujn homojn. Do ne estas mirinde, ke 
ekzistaj miloj da diversaj metodoj en medicino, 
foje eĉ kontraŭdiraj. Ĉu vi kredas homeopation? 

Ĉu akupukturo helpas? Ĉu vi konas iun ekzotan 
kurac-metodon, pri kiu oni nepre devas rakonti sur 
la paĝoj de Kontakto? Rakontu kaj diskutu! 

Rapidu pri la kontribuo 

Numero 237 (2010:3). La ĉef-temo: “Urboj - 
interesaj kaj impresaj” Ĉiu urbo estas originala kaj 
unika. Foje eĉ negrandaj urboj povas postlasi gravan 
spuron en la historio aŭ prezenti grandan intereson 
pro siajfamaj vidindajoj aŭ loĝantoj. Rakontu pri 
via ŝatata urbo (eĉ se pri via propra!) kaj montru al 
la legantoj ĝian unikecon! La limdato - la i-a 
de junio. 

ARTIKOLO 


Plej moderna arto: la komputila. 

Komputiloj nuntempefirme eniris nian vivon. Neniu loĝejo plu imageblas sen ili, multaj homoj 
havas porteblajn komputilojn kaj et pli etajn polmo-komputilojn, kiuj akompanas onin dum la 
tuta tago, pretaj por tuj provizi bezonatan informon. Ne estas do mirinde, ke komputiloj dense 
eniris ankaŭ la modernan kulturon kaj kondukis al la nasko de specifa arto-branĉo: la komputila 
aŭ cifereca arto. Kio ĝi estas, tiu arto - ĉu jam arto, aŭ ankoraŭ tekniko, pri tio mi ne volas 
diskuti. Mi nur volas prezenti al vi kelkajn subbranĉojn de tiu arto, kiuj plej plaĉas al mi kaj 
ebligos al vi decidi, ĉu vi akceptas ilin kiel arton aŭ ne. 

Aleksando Galkin, Rusio/Germanio 


Rastrumera arto 

Unu el la plej ofte renkontataj subbranĉoj de la komputila 
arto estas la tiel nomata rastrumera arto. Tio estas la grafika 
prezento de objektoj en la formo de primitiva bildo kun 
klare distingeblaj unuopaj rastrumeroj kaj sufiĉe limigita 
kvanto de koloroj. Plej ofte oni uzas la t. n. izometrian arton, 
kiam oni grafikas objektojn en kvazaŭ tri dimensioj. 

Tiun grafik-arton oni povas vidi en multaj komputilaj 
ludoj, precipe en la malnovaj, ekzemple, la unua versio 
de tre populara ludo “Sims” plene baziĝis sur tiel nomata 
“sprajta” grafiko, kiu estas alia nomo de rastrumera grafiko. 
Ankaŭ multaj aliaj ludoj, precipe tiuj el la 90-aj jaroj de 
la pasinta jarcento, enhavas tiun grafikon (jen kelkaj 


ekzemploj: “Civilization” 2 kaj 3, “Fallout”, “Baldurs Gate”, 
“Tycoon Town” ktp). 

Kvankam la primitiveco de la grafiko estas okulfrapa, 
la lerteco de la artisto estas foje tiom katena, ke oni preskaŭ 
ne povas ĉesi pritrakti tiujn bildojn. Plej offe oni pentras 
per ĝi tridimensiajn mapojn de certaj konstruaĵoj aŭ urbo- 
partoj, kaj oni povas rekoni konatajn konstruaĵojn aŭ 
vidindaĵojn kaj eble ĝui lertan elekton de rastrumeroj por 
redoni certajn fajnajn detalojn de la objektoj. Sur la mal- 
supra bildo vi povas vidi unu ekzemplan urbon, meze de 
kiu staras la urbodomo, kiu estas sufiĉe fidela desegnaĵo 
de la urbodomo en la germana urbo Osnabrueck. Nun oni 
ofte uzas tiujn bildojn ankaŭ en reklamo - ekzemple, en 

Germanio siatempe estis populara la reklamo de Apple, 
kiu estis plenumita en tiu stilo. Krome, preskaŭ ĉiu buso 
de Hamburga publika trafik-agentejo havas bildon, faritan 
en tiu stilo, sur kiu oni prezentas la ĝustan kaj malĝustan 
kondutojn en la publikaj transportiloj. 

ASCII-arto 

Alia variaĵo de la moderna arta primitivismo estas la uzo 
de ASCII-simboloj, alivorte - kutimaj literoj kaj kromaj 
komputilaj karaktroj, kiuj apartenas al t.n. ASCII-tabelo. 
Tiu enhavas 127 kodojn, plejparto de kiuj signifas certan 
liter-numeran karaktron. Lerte kunmetitaj, tiuj povas naski 
bildojn, sufiĉe kompleksajn kaj neordinarajn. 

Kvankam oni plej ofte uzas komputilojn por produkti 
kaj montri tiujn ASCII-aĵojn, nenio malhelpas al la homoj 



uzi kutiman tajpilon por tiu celo. Ekzistas eĉ la homoj, kiuj 
produktas siajn majstroverkojn uzante nur tajpilojn! 

Tamen plej ofte oni uzas ASCII en komputiloj. Tiaj 
kreaĵoj povas esti parto de persona subskribo en elektronika 
letero aŭ en forumo, oni eĉ sukcesis produkti malgrandajn 
filmetojn per rapida ŝanĝo de tiuj bildoj. Krom kiel simple 
bildojn, oni uzas tiujn ASCII-aĵojn ankaŭ por redoni 
malgrandajn kaj ne tro kompleksajn desegnaĵojn (ekzemple, 
malgrandajn elektro-skemojn) kaj stilajn tiparojn. 

Krom uzi tiujn simbolojn por bildoj, oni fakte uzas 
tiun grafikon ankaŭ en aparta ĝenro de komputilaj ludoj 
- la tiel nomataj Rogue-ludoj. Tiuj ludoj povas esti sufiĉe 
kompleksaj interne kaj kompareblaj al modernaj strategiaj 
ludoj kun riĉa grafiko (ekz. “Dwarf Fortress”), sed uzas 
nur ASCII-simbolojn por ĉio: kreaĵoj, labirintoj, bataloj 

ktp. Tiuj ludoj ofte (sed ne ĉiam!) povas funkcii sur sufiĉe 
malnovaj komputiloj kaj post ioma lernado de la grafika 
reprezento oni povas plenguste ĝui tiujn ludojn. 

Iom reduktita variaĵo de tiu arto estas la rid-mienoj aŭ 
miensimboloj - la karaktro-kombinaĵoj, ege populariĝintaj 
en la reta komunikado. La plej simpla kombinaĵo, nun 
konata preskaŭ al ĉiu homo, estas la sinsekvo de dupunkto, 
streko kaj krampo, kiu, depende de la krampo-tipo (ĉu 
malferma aŭ ferma) povas signifi aŭ ĝojan, aŭ malĝojan 
rideton. Tiuj simboloj estas uzataj en la komunikado 
por indiki la humoron, ironion aŭ simple por amuziĝi. 
Oni daŭre inventas novajn ridetojn, multaj el kiuj estas 
aŭtomate rekonataj de babil-programoj kaj konvertataj al 
belaj bildoj. 


Fraktala arto 

Fraktaloj (aŭ fraktoj) estas matematikaj objektoj, kiuj servas 
kiel grafikaj reprezentaĵoj de kompleksaj matematikaj 
funkcioj. Ilia grava eco estas, ke ili estas senfinaj, t.e. se 
oni pligrandigas la bildon, oni vidas, ke la bildo havas 
certan fiksan elementon, kiu ripetiĝas en ĉiu suba nivelo. 
Fraktaloj do per si mem ebligas la perkomputilan kreadon 
de grandaj kaj altkvalitaj bildoj, kiuj povas simili al insuloj, 
rokoj, diversaj simetriaj objektoj (ekzemple, neĝeroj), iuj 
fantaziaj figuroj ktp. 

La plej fama fraktalo (vd. la sekvan paĝon) estis kreita 
de la homo, kiu entute enkondukis la vorton “fraktalo” 
- franclingva matematikisto kun germana familinomo 
Benoit Mandelbrot (i.a., naskiĝinta en Pollando!). Estis li, 
kiu entute lanĉis tiun novan branĉon de matematiko, kaj 

lia fraktalo aperas nun en ĉiu libro pri komputilaj bildoj kaj 
certe en tiuj pri fraktaloj. 

Krom evidenta matematika kaj arta apliko de fraktaloj 
oni ofte uzas ilin por komputile generi pejzaĝojn: tiuj ja 
bone taŭgas por elkalkuli la fajnajn detalojn de la bildo 
kaj oni do ne devas speciale registri mapojn kaj bildojn de 
apartaj objektoj. 

Komputila muziko 

Krom la grafikan, multaj komputiloj enhavas ankaŭ la 
specialan icon, kiu ebligas la sintezadon de muziko. Ekzistas 
eĉ speciala ĝenro de komputila muziko, kiu nomiĝas “ica 
muziko” (angle “chiptune” aŭ “chip music”). Pro tio, ke 
oni ofte komponas muzikon, similan al tiuj de malnovaj 
komputiloj, ekzemple Commodore 64 aŭ ZX-Spektrum, 
oni ofte nomas unu el la subĝenroj de la ica muziko 
“8-bitoka muziko”, ĉar tiun kvaliton havis la unua muzika 
ico de Yamaha, kiu estis enkonstruita en tiuj komputiloj 
(kompare al la unuaj versioj de la son-karto Sound Blaster, 
kiu dekomence uzis pli modernan 16-bitokan muzik- 
sistemon). 

Kvankam oni certe povas komponi tiun muzikon en 
kutima not-redaktilo kaj poste ludi, oni tradicie uzas la 
tiel nomatajn “trak-ilojn” (angle “trackers”), kiuj prezentas 
specifan manieron de la muzik-redaktado. Pro tio, ke la 
kvanto de sendependaj kanaloj en tiutempaj icoj estis tre 
limigita, la redaktiloj kutime prezentis ĉiujn redakteblajn 
kanalojn forme de tabelo, kaj oni povis per specialaj ordonoj 
enmeti jen notojn, jen drumojn aŭ aliajn perkutilojn, 
jen certajn specialajn efektojn. Oni ankaŭ havis la eblon 
produkti bazajn son-registraĵojn (angle “sample”) kaj uzi 
ilin en siaj propraj muzikaĵoj. 

Tiu muziko, tiutempe destinita por ludoj, ankaŭ nun 
estas komponata kaj ludata. En pluraj lud-aŭtomatoj oni 
speciale rekreas tiutempajn son-icojn por prezenti tiun 
muzikon. Krome, tiu muziko estas nepra parto de bonaj 
demo-scenoj, pri kiuj mi tuj rakontos. 


Krom la ica muziko la komputila muziko mem 
inkluzivas ankaŭ aliajn specojn de muziko; ekzemple, 
ekzistas pluraj komputilaj lingvoj por komponi muzikon, 
kiam oni priksribas la muzikan verkon kiel aron de 
formuloj kaj inter-transiroj. Tiu muziko povas soni tute 
nature, kvankam ĝi ne estis vere komponita laŭ la tradicia 
maniero. 

Aparta kategorio de la komputila muziko estas la 
muziko el komputilaj ludoj. Seriozaj lud-produktantoj 
kontraktas kun famaj komponistoj por produkti muzikon 
por siaj ludoj. La plej famaj muzikaĵoj aperas en la ludoj 
“Neverhood”, “Warcraft” kaj “Civilization”. Oni ofte eĉ 
eldonas apartajn muzikajn diskojn kun tiaj muzikaĵoj. 

Demo-scenoj 

Demo-sceno (angle “Demoscene”) estas, verŝajne, la pinto 
de la komputila arto. Sub tiu nomo sin kaŝas malgrandaj 
programetoj, kies celo estas prezenti neordinaran grafikan 
animacion, plej ofte akompanatan de sintezita muziko. 
Kutime, sed ne ĉiam, tiuj programoj estas vere malgrandaj, 
eĉ nanaj, kompare al la grafikaj efektoj, kiujn ili kapablas 
sintezi kaj animaciigi. 

En frua komputila epoko la verkado de tiuj demo- 
programetoj estas populara rivalo inter programistoj, oni 
provis enmeti en ilin diversajn efektojn, kiuj mirigus la 
spektanton. Tiel estis inventita la t.n. “multicolor”-efekto 
por ZX Spectrum, kiu ebligis la kolor-difinon por ĉiu 
8 -rastrumera linio sur la ekrano, kio estis granda progreso, 
ĉar la komputilo mem kapablis difini koloron nur por la 
kvadrateto el 8x8 rastrumeroj. Sed lerta ŝanĝo de koloro, 
samtempigita kun refreŝiĝo de la ekranbildo ebligis 
superlukti tiun aparatan problemon. 

La unuaj demo-programetoj ĉefe celis animacion en du 
dimensioj sur komputila ekrano. Oni povas observi kelkajn 
el la plej konataj algoritmoj por tiuj scenoj en modernaj 
komputilaj muzik-ludiloj, kiuj ofte havas la opcion montri 
specialajn bildojn, kiuj moviĝas kaj ŝanĝiĝas konforme 

al la ludata muziko. Kutime, tamen, la muziko ne estis 
aparte ludata, sed estis parto de demo-programeto. Por 
havi sukceson pri tio oni devis havi geniajn grafikiston, 
programiston kaj komponiston en la teamo. 

Pli postaj demo-scenoj koncentriĝis pri kreo de 
realec-similaj tridimensiaj bildoj. Oni povas spekti tiujn, 
ekzemple, ĉe ekran-protektaj programetoj, kie oni povas 
vagi tra senfina labirinto. La modernaj demo-scenoj ofte 
baziĝas sur rekta programado de grafikaj kartoj, kiam 
oni en speciala bngvo programas sendependajn grafikajn 
objektojn. Pere de tiuj oni povas priskribi kaj tridimensian 
mondon, kaj diversajn efektojn, kaj multon alian. 

Pro tio, ke la kvabto de demo-scenoj rekte dependas 
de la grandeco de la programo, oni kutime konsideras nur 
programojn, kiuj ne superas la grandecon de 64 kilobitokoj. 


Krome, ofte oni aparte konsideras la kategoriojn de 4- aŭ 
8-kilobitokaj programoj (tiuj estas konsiderataj kiel la plej 
valoraj de la arta vidpunkto). Tradicie oni havas ankaŭ 
diversajn kategoriojn laŭ la komputiloj: moderna PC- 
komputilo, Amiga, Commodore 64 kaj (pli kaj pli maloffe) 
ZX Spectrum. La konkursoj pri programado de tiaj demo- 
scenoj regule okazas en multaj landoj. 

Resumo 

Mi sukcesis priskribi nur kelkajn, plej proksimajn al mi 
ĝenrojn de la komputila arto. Ekzistas multaj aliaj ĝenroj, 
kaj grafikaj, kaj muzikaj, kaj aliaj, kiujn mi simple ne 
povas adekvate priskribi pro nescio. Se vi interesiĝas pri 
la moderna arto, pristudu iom la temon, vin certe atendos 
pliaj malkovroj en tiu tereno. 

ARTIKOLO 


La krizo de fido... al la estonteco 

Mikaelo Lajtman, Israelo 


Demando: Kial vi ĉiam asertas, ke solvi la nun okazantan 
valutan krizon eblas nur per la ŝanĝo de la rilatoj inter la 
homoj? 

Respondo: Oni scias, ke la leĝoj de la naturo efikas 
sendepende de tio, ĉu oni scias ilin aŭ ne. Neniu penos 
ekzameni la leĝon de gravito per elfenestra salto, ĉar la 
rezulton ni scias el la viva sperto. 

Sed malmultaj scias, ke krom la leĝoj, efikantaj al niaj 
fizikaj korpoj, ekzistas la leĝoj, kiuj efikas al niaj animoj. 
En nia mondo ni ne vidas animojn kaj iliaj interagoj estas 
kaŝitaj por ni. Sed tio ne faras la leĝojn malpli striktaj - 
ili same neeviteble efikas al ni, eĉ se ni ne perceptas tion 
klare. 

Laŭ tiuj leĝoj, ĉiuj niaj animoj estas ligitaj inter si en 
unuecan, harmonian kaj ekvilibrigitan sistemon, kiu 
ekzistas laŭ la principo de dono - ĉiu kontribuas laŭeble pli, 
kaj prenas de la sistemo nur la bezonatan minimumon. 

Tamen la homaro dum sia evoluo venis al la stato, kiam 
iĝis normo, ke ĉiu deziras kontribui minimumon kaj uzi 
ĉiujn ĉirkaŭantojn maksimume por kontentigi sin. Aldone, 
ni jam eĉ ne rimarkas tion. Ĉiu deziras gajni la loterion - 
kontribui unu dolaron kaj gajni milionon. De kie aperas 
la miliono? De miliono da homoj, kiuj kontribuis po unu 
dolaron. T. e., ĉiu volas preni de ĉiuj por si mem. Kaj tio 
estas opiniata kiel absolute normala afero. 

Sed ĉe tio aperas tioma disonanco inter niaj spirita kaj 
fizika ekzistoj, ke la rompo de la spirita leĝo jam kaŭzas 
videblajn kaj senteblajn postsekvojn en nia fizika mondo 

- kiel la hodiaŭa financa krizo, kiu estas nur parta konsek- 
venco de la ĝenerala krizo de ĉiuj sociaj ligoj. La financa 
sistemo estas la plej atakebla, simile al sango la organismo 

- ĝi ligas kaj trapenetras la tutmondan komunumon. 
Nenio ŝanĝiĝis en la partoj de la financa sistemo - la krizo 
estas entute psikologia: iĝis klara la malkorekta uzo de la 
ligoj, kaj, rezulte, la perdo de fido kaj kolapso de la sistemo 
mem. 

T. e., ni venis al la stato, kiam la ekstero - la strukturo 
kaj la principo de funkciado de niaj integritaj sistemoj iĝas 
malgrava kompare al tio, kun kiuj pensoj, kun kiuj intencoj 
ni uzas la ligojn en ili. 

Se ni, t. e. ĉiu el ni, ne ŝanĝos nian rilaton al la ĉirkaŭ- 
antoj al tiu, responda al la ligoj inter la animoj - ni daŭre 
kontraŭstaros la leĝojn de la naturo, kaj tiuj leĝoj kun pli 


kaj pli granda forto negative influos al ni. Neniu povos resti 
flanke, ne estos sur Tero la loko, kie oni povus transatendi. 
La ĉirkaŭa mondo detruiĝas, se vi volas savi sin - komencu 
de vi, de via rilato al la ĉirkaŭantoj, neniu alia savos vin. 
Ĉiu el ni konstruas la mondon, kaj tiu nia komuna mondo, 
konstruita laŭ la leĝoj de la naturo, povos alporti al ni 
aŭ grandegajn, neimageblajn bonojn, aŭ, se bazita sur 
egoismo, ĝi alportos neimageblajn suferojn, kiuj ĉiuokaze 
devigos nin ŝanĝiĝi. 


PRI LA AŬTORO 



Mikaelo Lajtman (PhD pri filozofio) - sciencisto-kabalisto, 
profesoro de ontologio kaj teorio de ekscio, fondinto 
kaj gvidanto de la Internacia akademio de kabalo kaj de 
la Esplora instituto de kabalo “J. Aŝlag” (ARI - Ashlag 
Research Institute) - nekomercaj organizaĵoj, kiuj okupiĝas 
pri esplorado kaj kleriga agado pri la scienco kabalo. 

ĉsperantigis 'Konstantin Sileksandrov kaj Sergeo 0 ~Ŭutĉin 

ARTI KOLO 


Pri kulto kaj kulturo 

Mi persone apartenas al tiu generacio, kiu (mis)feliĉis travivi kaj tipan komunisman sistemon, 
kaj la disfalon de Sovetunio, kaj la postan evoluon de la iam ege granda kaj potenca ŝtato. Mi 
bone memoras min seniluziiĝinta, kvazaŭ miaj okuloj estis dense kovritaj per duondiafana ŝtofo, 
tra kiu eblis vidi la mondon tia, kiel tion diktis la personeco-kulto de komunismo, kaj jen subite 
oni forprenis tiun rubandon kaj mi ekvidis ĉion en tute aliaformo, koloro kaj lumo. La sento, ke 
oni trompadis nin dum longa tempo kaj preskaŭ tenis en kaĝo, ege dolorigis eĉ min, 12-jaran, 
kaj certege estis multe pli akra ĉe pli maljunaj personoj. Sed tiu sento de senkateniĝo estisfalsa, 
oni simple formetis unu jugon por tuj alpreni la alian, pli diablan kaj seneliran - la jugon de 
senkulturo. 

Aleksando Galkin, Rusio/Germanio 


Mitoj pri kultoj de Sovetio 

Nun oni volonte rakontas en televido, radio kaj libroj, ke la 
komunisma reĝimo estis malbona, oni konsideris homon 
tute ne kiel unuopulon, individuon, sed nur kiel etan 
ŝraŭbon de partia maŝino. Tio grandparte estas vero, sed 
ne la tuta vero. 

Komunisma reĝimo, malgraŭ sia principo de “egaligo” 
(t.e., ke la reĝimo batalis kontraŭ la homoj, kiuj draste 
diferencis de la resta homamaso: pli riĉaj, pli entreprenemaj 
ktp.), tamen ja atentis, ke tiu egaligo ne iĝu malriĉigo - la 
ĝenerala viv-nivelo en la lando estis sufiĉe alta. Krom la 
zorge flegata fideleco al la komunisma partio, kiu riveliĝis 
en divesaj formoj, kiel ekzemple “ĵuro de pioniro” kaj 
“Promesoj de komsomolano”, en kiuj oni promesis resti 
fidelaj al la gvidanta partio, oni tamen inokulis ankaŭ la 
sufiĉe pragmatajn kultojn, ekzemple, kultojn de scioj kaj 
fizika kulturo. 

Pro tio, ke sub la tiama reĝimo preskaŭ ne ekzistis riĉaj 
kaj malriĉaj familioj (nu, almenaŭ oficiale), la infanoj ne 
havis la ŝancon rivali per siaj riĉaĵoj aŭ modaj vestoj (ankaŭ 
tiuj ja estis sufiĉe stereotipaj), kaj la solaj eblaj aferoj por 
fanfaroni estis propraj scioj kaj korpa sano. Pro tio en 
ĉiuj lernejoj de la tuta lando oni unufoje jare okazigis tiel 
nomatajn “Lernejajn Olimpikojn” kiuj okazispreskaŭpri ĉiu 
stud-objekto: ĥemio, fiziko, biologio, literaturo, geografio, 
teknika desegnado, matematiko ktp. Multaj ŝtupoj de tiuj 
Olimpikoj (distrikta, urba, sublanda kaj tutlanda) ĉiam 
kolektis la plej talentajn kaj kapablajn lernantojn, kiuj 
rivalis per siaj scioj kaj kapabloj solvi neordinarajn taskojn, 
montri siajn scipovojn kaj kreivecon. 

Tiu kulto vere estis unu el la plej ĉefaj en tiu tempo. Mi 
bone memoras, ke en mia klaso ĉiu sukcese trapasis abituri- 


entajn ekzamenojn kaj el 30 abiturientoj 28 sukcesis eniri 
universitatojn kaj institutojn (tiutempe ankoraŭ ekzistis la 
sistemo de duoblaj ekzamenoj: post abiturientaj ekzamenoj 
oni devis denove trapasi la enir-ekzamenojn en koncerna 
universitato por esti akceptita kiel studento; la lerneja 
atesto donis nur ŝancon partopreni en tiuj ekzamenoj, sed 
neniel difinis kiuj studentoj estos aŭ ne estos akceptitaj en 
universitaton). 

En la universitato, kiun mi eniris 5 jarojn post disfalo 
de Sovetunio, plu regis la sovetia reĝimo de edukado: 
la profesoroj estis vere tre proksimaj al studentoj kaj 
kompatis ilin, ĉar tiuj devis dum mallonga tempo ellerni kaj 
parkerigi grandegan kvanton da diversaj faktoj, kompreni 
la interrilatojn kaj sukcese ekzameniĝi pri tio. En multaj 
departementoj oni eldonis specialajn broŝuretojn kun pli 
facila kaj detale klarigita lerno-materialo, por ke oni ne 
devu trakribri dikajn lernolibrojn pene serĉante tie la erojn 
de bezonataj scioj. Profesoroj kaj docentoj ofte gvidis ankaŭ 
la tiel nomatajn kromlecionojn, kiuj pli detale pritraktis 
la temojn, por kiuj ne plu sufiĉis tempo dum ordinaraj 
lecionoj. 

Do, resume kaj mallonge, la kultoj en Sovetio ne 
ĉiam estis malbonaj kaj sencelaj, kelkaj el ili estis sufiĉe 
pozitivaj. 

La lando de venkinta kapitalismo: la moderna 
Germanio 

Nun mi jam dum pli ol 8 jaroj loĝas en Germanio kaj vidis 
sufiĉe por povi kompari la vivon en Sovetio, Rusio kaj 
moderna Germanio. 

La plej unua detalo, kiun mi rimarkis ĉe germanoj 
(kaj kiu kulpas pri tio, ke la Berlina Muro plu restas en la 

animoj de homoj), estas la tre disvastiĝinta inter gejunuloj 
opinio, ke Okcidenta Germanio “venkis” dum Orienta 
Germanio “malvenkis”. Jes ja, dum la tempo de la Muro oni 
amase fuĝis de oriento al okcidento pro pli bonaj sociaj kaj 
ĉiutagaj kondiĉoj tie - tio veras. Sed multaj aliaj avantaĝoj 
de la orienta sistemo restis plene neglektitaj kaj enterigitaj 
kune kun la ŝtato dum la reunuiĝo de Germanio. Kaj la 
nuna Germanio, la evoluinta Eŭropa lando, estas granda 
marĉo por junaj homoj kun ege limigitaj ebloj eskapi el la 
ĉiutageco kaj fariĝi personeco. 

La plej granda ŝoko por mi estis vidi, ke la plimulto de 
lernejanoj en Germanio tute ne havas ambiciojn aŭ revojn. 
La tute natura ĉe ni demando “Kio vi volas esti?”, kiun 
mi starigis al mi mem kaj respondis diverse depende de 
mia aĝo - jen kosmonaŭto, jen radio-inĝeniero, jen fajro- 
brigadisto, jen programisto (tiu lasta ja fine venkis) - tiu 
demando ĉi tie preskaŭ ne aperas ĉe lernejanoj. Ili rigardas 
al tio de iom alia angulo, ili volas esti sukcesaj, riĉaj, modaj 
- do, ili volas havi diversan aŭtoritaton sen pensi pri tio, 
kiel oni atingas ĝin. 

La moderna soci-sistemo en Germanio estas tia, ke 
oni povas vivi nemalriĉe ankaŭ se oni laboras kiel strat- 
purigisto, vendisto en bakaĵ-butiko aŭ floristino. Do, por 
sin vivteni oni ne devas multe streĉiĝi kaj por multaj tiu 
nivelo estas jam la idealo. Ili ne volas studi - studi ja estas 
malfacile, oni devas streĉi sin - ili pretas tuj labori, havi 
sian propran enspezon kaj vivi tuj sendepende de siaj 
gepatroj, almenaŭ deklare. Tio, certe, estas laŭdinda, sed 
la tiom malalte metita persona salto-lato, miaopinie, estas 
malbona por la socio. 


Min ankaŭ mirigas la fakto, ke, kvankam la doktoriĝo kaj 
entute diplomiĝo ĉi tie estas alte respektataj, vere ne multaj 
emas studi en universitato. Jes, tio estas ne tiel facila, oni 
devas sin streĉi kaj multe lerni, sed ankaŭ la lerneja sistemo 
estas ege restriktiga - por havi ŝancon studi en universitato 
oni devas ricevi abiturientan ateston, por kiu oni devas 
trapasi abiturientan ekzamenon. Tiu estas tute nedeviga 
kaj multaj lernantoj simple rifuzas trapasi ĝin - kaj forlasas 
lernejon sen la abiturienta diplomo. Multaj, kiuj studas 
en la tiel nomata “Generala lernejo” (Hauptschule) eĉ ne 
havas la rajton trapasi tiun ekzamenon, ĉar oni opinias, ke 
ilia eduk-nivelo ne sufiĉas por tio. 

Mi ne scias, kiuj estas la homoj, kiuj kompilas lerno- 
librojn en germanaj lernejoj, sed tiuj certege neniam estis 
profesiaj pedagogoj. Mi, havante diplomon de kuracisto 
kaj trastudinte 3 studjarojn en matematika fakultato en 
Germanio, fiaskis kompreni la temon pri integralo en 
kutima germana lernolibro. Jes ja - la aŭtoroj prezentis 
en la lernolibro ian miksaĵon inter la formulo de Newton- 
Leibnitz kaj integralo de Riemann, kaj tiu miksaĵo tute 
malhelpis la komprenon de tio, kio estas la integralo. 
Kompatindaj lernantoj! 

Resumo 

Mi ja ĉiam kontraŭvole komparas mian nunan vivon en 
Germanio kun tiu en Sovetunio kaj en Rusio. Mi devas 
konstati, mi estas ege ĝoja, ke mi sukcesis vivi en Sovetunio, 
ĉar ties disfalo multon intruis al mi. Gi instruis al mi, ke 
neniu idealo, neniu kredo devas esti absoluta, nenio estas 
absoluta en nia vivo kaj ĉio povas unumomente kraŝi. Sed 

samtempe ĝi instruis al mi, ke mi mem estas la mastro 
de mia propra vivo; kaj se mi ne havos kultojn - kulton 
de scio, kulton de laboremo, kulton de certaj scipovoj kaj 
kapabloj, se mi ne havos la deziron evoluigi min, ĉiutage, 
ĉiuhore, mi difinitive pereos. Kaj tiuj kultoj - mi nomus ilin 


kultoj, kvankam eble la vorto idealo pli taŭgus - tiuj kultoj 
devas esti ĉe ĉiu homo, kiu volas fariĝi Homo, Personeco. 
Kaj ĝuste la manko de tiuj idealoj estas radiko de multaj 
nuntempaj problemoj de modernaj evoluintaj landoj, 
inkluzive Germanion. 


RAKONTO 


Ploremulino 


Miaj patra-flankaj geavoj loĝis (antaŭ migri en la ĉefurbon) en Valo de Elqui [elki], kiu troviĝas 
en la norda parto de Ĉilio. ĉi estas la loko, kiun nuntempe iuj konsideras “aktuala Tibeto” rilate 
al ĝiaj spiritaj energioj. Oni ankaŭ rakontas pri ĝi, ke tie ofte okazas “eksterteraj kontaktoj”. La 
historio, kun mi volas rakonti al vi, okazis antaŭ multaj jaroj. 


Leo Varas, Ĉilio 



Multfoje, infanaĝe, pli ofte dum vintro, mi parolis kun 
la samklasanoj pri timigaj historioj. Tio okazis ĝenerale 
kiam nuboj kovris ĉielon kaj tago mallumiĝis, kaj oni ial 
interrompis la lecionojn, restigante nin en la klasĉambro. 
Tiam mi aŭdis inter aliaj rakontoj la historion pri 
Ploremulino, speco de fantomo, kiu eterne ploradas pri siaj 
mortintaj filoj. 


Poste mi aŭdis pri tio ankaŭ en la familiaj kunvenoj ĉe 
miaj geavoj, kie kolektiĝis la familianoj. Ili (precipe mia 
avo) rakontis multajn historiojn pri strangaj supernaturaj 
aŭ neklarigeblaj faktoj. Tiel mi eksciis, ke en ilia naskiĝ- 
loko, la jam menciita valo, tiaj aferoj estis sufiĉe offaj. 

Iutage unu el miaj onklinoj diris al mi, ke ĉiuj ŝiaj 
familianoj aŭdis Ploremulinon. Kompreneble, mi tuj 

demandis pri tio mian patron, sed li ne ŝatis paroli pri tiaj 
superstiĉaj aferoj kaj sugestis al mi demandi mian onklon. 
Jen kion li rakontis al mi: 

lam mi sola piediris laŭ la vojo hejmen. lumomente mi 
klare ekaŭdis malproksiman virinan ploron. Tio ne kortuŝis 
min kaj mi daŭrigis mian trankvilan paŝadon. Sed strange 
- laplorado daŭre akompanis min, kaj tial mi ekatentis ĝin 
kun pli da intereso. lom post iom mi eksentis, ke tiuj sonoj ne 
venis de iu preciza loko, sed estis aŭdeblaj de ĉiujflankoj; mi 
havis la senton, ke la vento alportas tiujn bedaŭrojn, kaj ili 
pli kaj pli laŭtiĝis. 'Kompreneble, mi ektimis kaj plirapidigis 
mian marŝon, sed lafenomeno daŭre iĝispli kaj pliforta; en 
mi kreskis timo kaj mi ekkuris senkontrola. 

T)ank’al dio mi atingis mian hejmon, kie mipovis finfine 
trankviliĝi kaj ripozi. ĉMi ne scias, ĉu tio estas fantoma aŭ 
spirita fenomeno, aŭ eble nekonata birdo aŭ besto, aŭ iu 
speciala sonofarata de vento. Sed mija spertis tion. 

Mi aldonos unu rimarkindan fakton. La historion pri 


la virino, kiu priploras siajn mortintajn filojn, rakontas kaj 
kantas tra tuta Ameriko diversaj indiĝenaj popoloj. Sed 
ekzistas pluraj versioj de ĉi tiu mito. Ekzemple, en Meksiko 
oni diras, ke ŝi estis virino kiu pro am-rankoro mortigis siajn 
tri filojn kaj poste oni ekzekutis ŝin. Oni ankoraŭ rakontas, 
ke ŝi mortigis sian eksan amikon kaj lian novan parulinon, 
kaj finfine ŝi mortigis sin mem freneza kaj kulposenta. En 
Ĉilio oni rakontas, ke ŝiaj filoj estis mortigitaj de iu alia, tial 
ŝi suferas plorante, serĉante ilin kaj penante ilin reakiri. 

Kelkaj eĉ priskribas ŝian aspekton: helhaŭta kaj alta 
virino, kies vizaĝon oni ne povas vidi klare. Ŝi havas longan 
hararon kaj estas vestita per blankaj vestoj, ne piediras, sed 
kvazaŭ flugas. Laŭ la aliaj versioj ŝi estas nur ombro, kiu 
ŝajnas ĝemi. 

Estu kiel ajn, restas la demando pri la jena afero: kial la 
historio pri la fantomo de la patrino, de kiu oni forprenis 
ŝiajn filojn, aperis kaj vivas en tiel diversaj lokoj... 


FACI LA FABELO 


Ora hakilo 

Rusa popola fabelo 


Foje unu viro iris en arbaron haki arbojn. Li venis al lago, 
eksidis sur bordon kaj ne-atend-ite fal-lasis la hakilon en 
la akvon. Dum li sidis kaj ploris, el la akvo subite aperis 
diablo, kiu demandis lin: 

— Kial vi ploras? 

— Mi perdis mian hakilon en la akvo, - respondis la 
viro. 

La diablo sub-akv-iĝis, post iom da tempo alportis al la 
viro arĝentan hakilon kaj demandis lin: 

— Ĉu estas via hakilo? 

— Ne, - respondas la viro, - tiu ĉi ne estas mia. 

La diablo denove subakviĝis kaj alportis al la viro novan 
hakilon - la oran. Kaj denove demandis: 

— Ĉu estas via hakilo? 

— Ne, - respondis la viro, - ankaŭ tiu ĉi ne estas mia. 

Jam la trian fojon subakviĝis la diablo kaj fine alportis al 
la viro lian propran, feran hakilon. 

— Ĉu estas la via? 

— Jes, jes, la mia! 

Kaj la diablo donacis al la honesta viro ĉiujn tri hakilojn. 
La viro ĝoje revenis hejmen kaj rakontis pri tiu historio al 



siaj sam-vilaĝ-anoj. Kaj unu riĉa homo ek-deziris ricevi 
ĉiujn tri hakilojn. Ankaŭ li iris en la arbaron, aliris la lagon, 
ĵetis sian hakilon en la akvon, eksidis kaj ekploris. El la 
akvo aperis diablo kaj demandis lin: 

— Kial vi ploras? 

— Mi sub-akv-igis mian hakilon... 

La diablo malaperis, post iom da tempo revenis kun 
arĝenta hakilo kaj demandis: 

— Ĉu estas via hakilo? 

— Jes, jes! Estas la mia! - ekkriis la viro. 

Sed la diablo sciis, ke li diras malveron kaj malaperis. 
Tiel la malhonesta viro perdis sian propran hakilon. 


I< L A R I G O J 


haki - faligi (pri arboj); hakilo - instrumento por faligi 
arbojn 

diablo - super-natura estaĵo 
arĝento - multe-kosta blanka metalo 
honesta - kiu diras nur la veron 

I N FORM E 


Nova bildstrio en Esperanto 


La bildstrio, fariĝinte memstara art-formo, postulas sian 
spacon apud la romano: en 2009, du jarojn post la eldono 
de la itala komikso Rat-Man en Esperanto, la teamo de la 
projekto RoME denove riĉigis la Esperantan kulturon per 
tre prestiĝa volumo pri Diabolik - rolulo, naskita de la 
renkontiĝo de kelkaj ĝenroj. 

“La reĝo de la teroro”, kreita en 1962 fare de la fratinoj 
Giussani, fakte revivas sian unuan aventuron: redesegnita 
laŭ pli moderna tamen fidela stilo fare de Alfredo Castelli 
kaj Giuseppe Palumbo, dank’ al la laboro de internacia skipo 
kaj pere de subteno de Mario Gomboli (ĝenerala direktoro 
de Astorina, la eldonejo de la nekaptebla krimulo). La 
144-paĝa bildvolumo enhavas ankaŭ informojn pri la 
naskiĝo kaj evoluo de Diabolik, kaj pri la komunumo de 
la kolektantoj; tiun ĉi parton prizorgis interalie Lorenzo 
Altariva, kunfondinto de “Diabolik Club”. 

Pliaj informoj pri la projekto R0ME0 troveblas ĉe 
<http://www.pecorElettriche.it/Esperanto/RoMEo>; pri 
Diabolik - ĉe <http://eo.wikipedia.org/wiki/Diabolik>. 
La komikso aĉeteblas ĉe IEF (<http://www.esperanto.it>), 



IEJ (<http://iej.esperanto.it>) kaj Edistudio (<http://www. 
edistudio.it/index_libri.php?Lang=es>). 


RECENZE 


Diabolik - la reĝo de la teroro 

Bildstrio en Esperanto, eld. Edistudio, prezo: € 6,00 Manuel Giorgini, Italio 


Kun intereso kaj scivolo mi eklegis la duan eldonaĵon de 
la projekto R0ME0, kiu naskiĝis por plivastigi la nevastan 
sortimenton de esperantlingvaj bild-strioj. Ties unua tre 
sukcesa tasko koncernis la tradukon de la itala serio pri 
Rat-Man, kaj nun ĝi alfrontis novan grandan italan rolulon: 
Diabolik. La rezulto plensuperis miajn atendojn. 

Mia kono pri Diabolik neniam estis spertuleca, sed tio 
ne donis malavantaĝon; RoMEanoj elektis la plej unuan 
pecon de tiu serio, kaj pro tio la rolantoj, la eventoj kaj la 
scenoj prezentiĝas kaj sekvas unu la alian dolĉ-grade. Mi 
do apenaŭ komentos la rakonton; mi nur rimarku, ke la 
intrigo neniel suferas pro la 47-jara aĝo de la rakonto: ĝi 
fluas plaĉe, kaj nur je la plej unua parto ĝi montras ian etan 
troigon, kiu tamen estas pravigebla de la kunteksto. 

Lingv-aspekte ĉio laŭdindas. Traduko kaj adaptiĝo 
montras zorgon kaj efikon; la malmultaj fakaj aŭ maloftaj 


terminoj kuŝas komforte en pura, kohera lingvaĵo, kiu 
bone rezistas la influon de la itala lingvo. Miaopinie, la 
rezulto nepre meritas grandan aprezon pro du bonaj 
kialoj. Unue, temas pri tradukaĵo, kiu submetas sin al la 
grafika nelibero de bildostrioj - kondiĉo, kiu postulas de 
la tradukanto konstantan kompromison inter la neceso 
komuniki la signifon kaj la respekto al la fizika limo de 
la komunikilo. Due, ni substreku la drastan ŝanĝon en 
lingvaĵo kaj ĝenro, kiu akompanis la paŝon de Rat-Man al 
Diabolik: subite malaperas vort-ludoj kaj humuraĵoj - la 
rakonta spino de la kara kontraŭheroa orelulo. Nun ilin 
anstataŭas 136 ilustraĵoj da cerbumadoj, krim-deduktoj kaj 
nemalhaveblaj subitaj surprizoj. Suspenso, malhelo kaj la 
“suspendo de la nekredemo” sendamaĝe trairas la tempon 
kaj la esperantigon kaj kaŝe atakas kaj forprenas la leganton 
ĝis la lasta paĝo. 

Subtenu la agadon de TEJO! 

Ekzistas multe da ebloj helpi TEJOn en ĝia 
agado. La plej gravaj estas membriĝi aŭ 
patroniĝi. Sed vi povas helpi ankaŭ al konkretaj 
agaderoj de TEJO. 

Mondonacojn por ĝenerala agado de TEJO 
bv. Pagi al la UEA-konto “tejtej” (indiku la 
celon de la donaco, ekz: “donaco por KER” aŭ 
“donaco por landa agado”). Ankaŭ eblas fari 
donacon por specifaj celoj: 

■ Fonduso “Partoprenu IJKon” - per ĝi TEJO 
subvencias la partoprenon de TEJO-aktivuloj 
en IJK; 

■ Pasporta Servo - eble la plej fama eldonaĵo 
deTEJO. 

Por pliaj detaloj pri pagmanieroj, bv. rigardi ĉe 
<www.uea.org/alighoj/pag_manieroj.html> aŭ 
demandi ĉe la Centra Oficejo. 

TEJO dankegas vin pro via subteno! 


JUNA AMIKO - Internacia E-revuo de ILEI por 
lernejanoj kaj komencantoj 

■ aĝas 30 jarojn kaj aperas 3-foje (aprilo, 

septembro, decembro) sur po 52 plurkoloraj 
paĝoj kun plenkoloraj kovriloj; 

■ havas kunlaborantojn el ĉiuj kvin kontinentoj; 

■ rabato ĝis 50%! 

Karakterizas ĝin: 

Modela stilo kajfacila Hngvaĵo (1500 vortradikoj 
sen glosoj), enhavo tre varia: rakontoj, fabeloj, 
raportoj, informoj, interesaĵoj, enigmoj, kvizoj, 
versaĵoj, ludoj, kantoj, humuro, lingvaj konsiloj, 
interkulturo, kuriozaĵoj, voĉo de legantoj k.a. kun 
multaj ilustraĵoj. 

JUNA AMIKO estas fonto de taŭgaj legaĵoj 
por komencantoj, fidinda helpilo por 
E-kursgvidantoj. 

Vizitu nian TTT-ejon: <www.junaamiko.inf.hu> 
aŭ en <www.lernu.net>! 


ĈU VI SERĈAS KORESPONDAMIKON? 

Sendu al Koresponda Servo Mondskala jenajn 
detalojn: nomo, adreso, sekso, aĝo, profesio, 
geedza stato, kiom da korespondantoj vi 
deziras, en kiuj landoj kaj pri kiuj temoj. 
Kunsendu 2 internaciajn respondkuponojn, aŭ, 
se ili ne estas aĉeteblaj en via lando, ne uzitan 
poŝtmarkon. KSM pludonos viajn informojn al 
alia(j) korespondemulo(j), kiu(j) konformas al 
viaj deziroj. Vi ricevos rektan respondon. KSM 
estas servo de UEA. 

Skribu: Koresponda Servo Mondskala, B. P. 6, 
FR-55000, Longeville-en-Barrois, Francio 


KOTIZTABELO DE UEA POR2010 

MG Membro kun Gvidlibro tra la Esperanto-movado 

MJ(-T) Membro kun Jarlibro (kaj, ĝis inkl. 29 jaroj, membro de TEJO kun la revuo 
Kontakto sen plia abonpago) 

MA(-T) Membro-Abonanto: kiel MJ(-T) plus la revuo Esperanto 

MA ricevas la Jarlibron, la revuon Esperanto, kaj, ĝis inkl. 29 jaroj, la revuon 

Kontakto 

SA Simpla abono al la revuo Esperanto, sen membreco en UEA 

Kto Abono al la revuo Kontakto, sen membreco en UEA/TEJO 

SZ Kotizo por Societo Zamenhof: mecenata kategorio (aldoniĝas al alia kotizo; ne 

inkluzivas membrecon en UEA) 

PT Patrono de TEJO: pagas 3-oble la kotizon de MJ(-T) por subteni TEJO-n (ne 


nkluzivas membrecon); 

ricevas 

la revuon 

Kontakto kaj aliajn 

eldonajojr 

deTEJO 

Lando/valuto 

MC 

M|(-T) 

MA(-T) 

SA 

Kto 

SZ 

Aŭstralio/dolaro 

16 

40 

100 

60 

36 

200 

Aŭstrio/eŭro 

10 

24 

60 

38 

23 

120 

Belgio/eŭro 

10 

24 

60 

38 

23 

120 

Brazilo/eŭro 

5 

12 

30 

18 

11 

60 

Britio/pundo 

8 

20 

5° 

32 

19 

100 

Ĉehio/krono 

170 

420 

1050 

670 

400 

2100 

Danio/krono 

70 

l8o 

450 

285 

170 

900 

Estonio/krono 

105 

260 

650 

415 

250 

1300 

Finnlando/eŭro 

10 

24 

60 

38 

23 

120 

Francio/eŭro 

10 

24 

60 

38 

23 

120 

Germanio/eŭro 

10 

24 

60 

38 

23 

120 

Greklando/eŭro 

10 

24 

60 

38 

23 

120 

Hispanio/eŭro 

10 

24 

60 

38 

23 

120 

Hungario/forinto 

1700 

4300 

10750 

6850 

4100 

21500 

Irlando/eŭro 

10 

24 

60 

38 

23 

120 

Islando/eŭro 

10 

24 

60 

38 

23 

120 

Israelo/eŭro 

7 

18 

45 

27 

16 

90 

Italio/eŭro 

io 

24 

60 

38 

23 

120 

Japanio/eno 

1300 

3200 

8000 

4800 

2900 

16000 

Kanado/dolaro 

M 

35 

87 

52 

3i 

174 

Latvio/lato 

4 

11 

27 

17 

io 

54 

Litovio/lido 

20 

50 

130 

80 

50 

260 

Nederlando/eŭro 

10 

24 

60 

38 

23 

120 

Norvegio/krono 

80 

200 

500 

300 

180 

1000 

Nov-Zelando/dolaro 

20 

50 

125 

75 

45 

250 

Pollando/zloto 

25 

60 

150 

95 

55 

300 

Portugalio/eŭro 

8 

20 

50 

32 

19 

100 

Rusio/eŭro 

5 

12 

30 

18 

n 

60 

Slovakio/eŭro 

7 

17 

42 

27 

16 

84 

Slovenio/eŭro 

8 

20 

5° 

32 

19 

100 

Svedio/krono 

95 

240 

600 

380 

230 

1200 

Svislando/franko 

15 

38 

95 

57 

34 

190 

Usono/dolaro 

13 

32 

80 

48 

29 

160 

TARIFO A/eŭro 

6 

16 

40 

24 

14 

80 

TARIFO B/eŭro 

5 

12 

30 

18 

n 

60 


ALIAJ LANDOJ Luksemburgo laŭ Belgio; Kipro kaj Malto laŭ Slovenio. 
TARIFO A Bahamoj, Honkongo, Korea Resp., Singapuro, Sud-Afriko, Tajvano. 
TARIFO B Ĉiuj ceteraj landoj ne jam menciitaj. 















Kiel verki perfacila lingvaĵo por Kontakto? 


Kiam vi verkas por komencantoj eble vi 
pensas: “Mi devas uzi facilan lingvaĵon. Kion 
mi povas diri per ĝi?” Provu pensi anstataŭe: 
“Mi volas komuniki ion. Kiel mi povas 
esprimi ĝin per facila lingvaĵo?” 

Eble vi trovos dum la verkado, ke estas 
pli facile unue verki la artikolon per normala 
lingvaĵo kaj poste simpligi ĝin. Ankaŭ la 
redaktoro povas pli facile simpligi vian 
interesan artikolon, ol aldoni intereson al 
facillingva, sed banala artikolo. Se vi ne 
sukcesas sufiĉe simpligi la lingvaĵon, tamen 
sendu vian artikolon! 

La redaktoro rezervas al si la rajton 
laŭnecese korekti, mallongigi kaj simpligi 
artikolojn. 

Facileco 

La facillingvaj artikoloj de Kontakto aperas 
en du niveloj: 

Tre facila Uzu nur tiujn elementojn de 
la listo, kiuj aperas grase presitaj, plus tiujn 
de Sflldone. Se vi deziras uzi alian radikon, 
necesas klarigi ĝin en la artikolo mem aŭ 
aldoni piednoton. 

Facila *Vi rajtas uzi ĉiujn elementojn de la 
listo. 'La ceterajn necesas klarigi. 

Longeco 

Verku ne tro longajn artikolojn! Prefere ĝi ne 
enhavu pli ol 800 vortojn. Se vi opinias, ke tio 
ne sufiĉas, verku pri unu aspekto de via temo 
pli profunde. 

Stilo 

Uzu simplajn frazostrukturojn kun kutima 
vortordo. Evitu pezajn kunmetaĵojn. Prefere 
ne uzu verbajn substantivojn, se eblas uzi 
verbon anstataŭe. 

Gramatiko 

Je la nivelo Tracila jam estas uzata la tuta 
baza gramatiko. Je la nivelo Tre Tacila oni 
ne uzas la participojn (krom la substantiva 
finaĵo “-anto”, necesa en vortoj kiel leganto, 
prezidanto). 

Nomoj 

Vi rajtas libere uzi nomojn de landoj, lingvoj, 
popoloj kaj urboj. Ne Esperantigu propran 
nomon, sed uzu Esperantan nomon nur se 
ĝi jam ekzistas! Prefere uzu nacilingvan 
(latinalfabetan) formon, kaj aldonu inter 
krampoj la prononcon. 

Aldone 

Uzeblas ĉiuj oficialaj afiksoj, gramatikaj 
finaĵoj, korelativoj, pronomoj, tag- kaj 
monatnomoj, numeraloj, kunmetitaj vortoj 
formitaj el la listigitaj elementoj kaj la plej 
konataj mallongigoj. 


Tri ajnaj demandoj kontaktu la redakcion! 

